|  |
| --- |
| «**Հավելված N 1 Բնակավայրերի տարածքների  գոտևորման նախագծերի մշակման, փորձաքննության, համաձայնեցման,  հաստատման և փոփոխման կարգի** |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԳԱՌՆԻ**

**ՀԱՄԱՅՆՔԻ ՔԱՂԱՔԱՇԻՆԱԿԱՆ**

**ԿԱՆՈՆԱԴՐՈՒԹՅՈՒՆ**

Սույն կանոնադրությամբ սահմանվում են Հայաստանի ՀանրապետությանԿոտայքի մարզի Գառնի համայնքի տարածքում քաղաքաշինական գործունեության իրականացման առանձնահատկությունները` ելնելով համայնքի պատմականորեն ձևավորված ավանդույթների և պատմաճարտարապետական միջավայրի պահպանման անհրաժեշտությունից:

**I. ԸՆԴՀԱՆՈՒՐ ԴՐՈՒՅԹՆԵՐ**

1.1. Համայնքի քաղաքաշինական կանոնադրությունը, որպես կանոն, մշակվում և հաստատվում է գոտևորման նախագծի կազմում` հավելվածի տեսքով:

1.2. Համայնքի ավագանու որոշմամբ քաղաքաշինական կանոնադրությունը կարող է մշակվել նաև մինչև գլխավոր հատակագծի և (կամ) գոտևորման նախագծի մշակումը` որպես առանձին փաստաթուղթ: Այս դեպքում կանոնադրությունը կցվում է նախագծային առաջադրանքին և պարտադիր հաշվի է առնվում համայնքի քաղաքաշինական ծրագրային փաստաթղթերի նախագծման ընթացքում:

1.3. Համայնքի ավագանու կողմից հաստատվելուց հետո քաղաքաշինական կանոնադրությամբ ամրագրված պայմանները ներառվում են համայնքի ղեկավարի կողմից կառուցապատողին տրամադրվող ճարտարապետահատակագծային առաջադրանքում` համապատասխան դրույթներ ամրագրելով առաջադրանքի ձևի «Լրացուցիչ պայմաններ» բաժնում:

**II. ՀԱՄԱՅՆՔԻ (ԲՆԱԿԱՎԱՅՐԻ) ՔԱՂԱՔԱՇԻՆԱԿԱՆ ԱՎԱՆԴՈՒՅԹՆԵՐԸ**

**(Ճարտարապետության առանձնահատկությունները և շինարարության տեխնոլոգիաները)**

2.1. Գառնի համայնքում կարևոր շենքեր և շինություններ են համարվում Գառնիի

համայնքապետարանի շենքը, Գառնիի « Մարզամշակութային կենտրոն »-ի

շենքը, Գառնիի « Գեղարվեստի դպրոց »-ի շենքը, Գառնիի « Երաժշտական

դպրոց » -ի շենքը, Գառնիի մանկապարտեզի շենքը, Գառնիի Մարզադպրոցի

շենքը, Գառնիի թիվ. 1 հիմնական դպրոցի շենքը, Գառնիի թիվ. 2 ավագ դպրոցի

շենքը, Գառնիի առողջական կենտրոնի շենքը, Գառնիի «Հայփոստ»-ի շենքը

ինչպես նաև սեյսմիկ ծառայության շենք –շինությունները, Գառնիի

« Գալակտիկա » ՓԲԸ-ի շենք- շինությունները և այլ շինություններ:

Բոլոր նշված շինությունները պատկանում են 1960- 1970 թվականների կառուցվող

շենք- շինությունների ոճին:

Բոլոր շինությունների ճակատները հարթ են, սրբատաշ, տեղական տուֆ քարից՝

վարդագույն կամ կարմիր:

Շենքերի պատշգամները ներս ընկած: Հիմնականում օգտագործվել է տեղական

տուֆ քարերի տեսակները, ճակատային պատերը շարված են ավադական «միդիս»

շարվածքով ինչպես նաև արտադրական շենքերի ճակատները սալապատված են

տեղական տուֆե սալիկներով:

2.2. Նկարագրությունը հիմնավորվում է համապատասխան լուսանկարներով, գծագրերով:

**III. ՀԱՄԱՅՆՔՈՒՄ ԱՌԿԱ ՊԱՏՄԱՄՇԱԿՈՒԹԱՅԻՆ ՀՈՒՇԱՐՁԱՆՆԵՐԸ**

3.1.

1. Սուրբ Մարիամ Ատվածածին եկեղեցի

Հիմնադրվել է 12-րդ դարում, վերանորոգվել է 17-79-րդ դարում,

գտնվում է Ս. Շահումյան փողոցում: Գտնվում է բարեկարգ

վիճակում:

1. Սուրբ Աստվածածին ( Մաշտոց հայրապետ) եկեղեցի

Հիմնադրվել է 12-13-րդ դարերում, վերանորոգվել է 20-րդ դարում: Գտնվում է բարեկարգ վիճակում

1. Սուրբ Պողոս- Պետրոս եկեղեցի

Հիմնադրվել է 12-րդ դարում. պահպանվել են ավերակները:

Գտնվում է Չարենցի փողոցում

4) Խումարաժամ ( Խոնարհված եկեղեցի)

Հիմնադրվել է 4-5-րդ դարերում, պահպանվել են ավերակները:

Գտնվում է Ջ. Ալեքյան փողոցում

1. Թուխ Մանուկ մատուռ, հիմնադրվել է 12-13-րդ դարերում,

ոչ բարեկարգ վիճակում է :

Գտնվում է Ս. Շահումյան փողոցում

1. Միաթռիչք կամուրջ Ազատ գետի վրա

Կառուցվել է 11-րդ դարում, վերանորոգվել է 21-րդ դարում:

Գտնվում է Գառնի կիրճում:

1. Հեթանոսական տաճար

Կառուցվել է 77 թ. մթ.,վերանորոգվել է 20-րդ դարում

Բարեկարգ վիճակում է

Գտնվում է Գ. Մարզպետունու փողոցում:

3.2. Տվյալները հիմնավորվում են պատմության և մշակույթի անշարժ հուշարձանների պետական ցուցակներով, համապատասխան լուսանկարներով:

**IV. ՊԱՀՊԱՆՄԱՆ ԵՆԹԱԿԱ ՇԵՆՔԵՐ, ՇԻՆՈՒԹՅՈՒՆՆԵՐ**

4.1. Նկարագրվում են համայնքի տարածքում գտնվող համայնքի համար կարևոր նշանակություն ունեցող շենքերը և շինությունները, բերվում են դրանց հետ առնչվող պատմությունները, ներկայացվում են շենքերի և շինությունների ներկա վիճակը, վերականգնման և պահպանման հետ կապված խնդիրները:

4.2. Տվյալները հիմնավորվում են համապատասխան լուսանկարներով, գծագրերով:

**V. ՀԱՄԱՅՆՔԻ ՏԱՐԱԾՔՈՒՄ ԽՐԱԽՈՒՍՎՈՂ ՃԱՐՏԱՐԱՊԵՏԱԿԱՆ ՈՃԸ ԵՎ ՇԻՆԱՐԱՐԱԿԱՆ ՏԵԽՆՈԼՈԳԻԱՆ**

 Համայնքի տարածքում խրախուսվող ոճը Հայկական ճարտարապետական ոճն է, որը ստեղծվել և օգտագործվում է [հայ ժողովրդի](https://hy.wikipedia.org/wiki/%D5%80%D5%A1%D5%B5%D5%A5%D6%80" \o "Հայեր)կողմից [Հայկական լեռնաշխարհում](https://hy.wikipedia.org/wiki/%D5%80%D5%A1%D5%B5%D5%AF%D5%A1%D5%AF%D5%A1%D5%B6_%D5%AC%D5%A5%D5%BC%D5%B6%D5%A1%D5%B7%D5%AD%D5%A1%D6%80%D5%B0" \o "Հայկական լեռնաշխարհ) և նրա սահմաններից դուրս

Հայկական ճարտարապետությանը բնորոշ են զարգացման բարձր մակարդակը, գեղարվեստական հարուստ ավանդույթները և հատկապես ազգային ինքնատիպությունը, որը, բացի բնական պայմաններից, կացութաձևից և ժողովրդական ակունքներից, պայմանավորված է նաև տեղական շինանյութերի, հատկապես տուֆի բազմազանությամբ ու գեղարվեստաֆիզիկական հատկանիշներով։

Հայկական ճարտարապետությունը խարսխված է ազգային մշակույթի հարուստ ավանդույթների վրա։

**1. Շենքերի և շինությունների ծավալային ու ճարտարապետահատակագծային լուծումներին, ինչպես նաև դրանց առանձին մասերին ներկայացվող պահանջները**

ա. Շենքի մասշտաբը խրախուսվում է ինչպես նաև բնակչության պահանջարկն է մեկ հարկանի 10 մ x12 մ չափսերի ինչպես նաև 10 մ x 10 մ երկհարկանի չափսերը: Շենքի ճակատները հարթ ներս ընկած պատշգամբով: Անհատական որոշ շինություններ պահանջում են ավելի ընդարձակ և շքեղ կառուցումներ զարդաքանդակներով, շքեղ շքամուտքով, կամարներով, շվաքարանները առանձնացված շենքից:

բ. շենքի ճակատային մասի արտաքին բացվածքները հիմնականում նախընտրվում է Եվրոպական ոճի (դռներ, պատուհաններ, ցուցափեղկեր) : Առանձին դեպքերում ավելի շքեղ գեղարվեստական ձևավորմամբ թանկարժեք փայտանյութով և մետաղյա ճաղավանդակներով:

գ. շենքի տանիքները նախընտրվում է կառուցել թեք լանջով մետաղական ալիքաձև թիթեղներով : Ճակտոնները (ֆրոնտոնները) նախընտրվում է ձևավորել փայտից, մանսարդները ձևավորել տանիքի հարթությունից 1- 1,5 մ բարձրությունից, ձեղնանցքները մետաղական շրջանակներով ապակեպատված, եզրապատերը երկաթ բետոնյա :

դ. շվաքարանները հիմնականում նախընտրվում է շենքից դուրս մետաղական թիթեղներից:

ե. շենքի ճակատները նախընտրվում է հարդարել ցեմենտ և ավազի շաղախով սպիտակ գույնով, արտաքին լուսավորությունը սովորական էլեկտրական եղանակով:

**2. Փողոցների, անցումների, հետիոտն ճանապարհների ու հեծանվաուղիների (ճանապարհային ցանց), հրապարակների, ներքին բակերի, շքաբակերի (կուրդոնյերների) և հարթակների կառուցվածքին ու ձևավորմանը, ավտոկայանատեղիների կազմակերպմանը ներկայացվող պահանջները**

ա. ճանապարհային ծածկույթը նախընտրվում է ասֆալտյա:

բ. համայնքն սպասարկող տրանսպորտի համար նախատեսված կանգառների ձևավորումը մետաղական կառույցներով, թիթեղային ծածկով ինչպես նաև ներսում տեղադրված նստարաններով:

գ. Հաշմանդամների համար նախատեսվում է բոլոր շինություններում կառուցել թեք հարթակներ :

դ. Գյուղի բնակավայրի տարածքում կանաչապատում և կահավորանք (փոքր ճարտարապետական ձևեր կամ դեկորատիվ արվեստի նմուշներ, զրուցարաններ, շվաքարաններ, նստարաններ, շատրվաններ, դեկորատիվ ջրավազաններ, կանաչ տնկարկներ, այդ թվում` ուղղահայաց կանաչապատում և այլն),

ե. ճանապարհային ցանցին հարող պարիսպները նախընտրվում է տեղական բազալտ քարից կամ տեղական տուֆ քարից , ցանկապատերը մետաղական ձևավոր ճաղավանդակներից :

**3. Լանդշաֆտին, այգեպուրակային շինարարությանը և կանաչապատմանը ներկայացվող պահանջները**

ա. ընդհանուր օգտագործման կանաչ տարածքների և հետիոտն շարժման ակտիվ գոտիների կանաչապատումն ու բարեկարգումը (փոքր ճարտարապետական ձևեր, ջրային մակերեսներ, շատրվաններ, նստարաններ, տաղավարներ, զրուցարաններ և բարեկարգման այլ տարրեր),

………………………………..

բ. այգեպուրակային շինարարության կազմը (հենապատեր, ծառուղիներ, հարթակներ, աստիճաններ, ինչպես նաև ծառեր, թփեր, սիզամարգեր, ծաղկաթմբեր և գալարվող բույսեր, դեկորատիվ բուսական ծածկույթ, բազմամյա և միամյա բույսերի տեսակներ, կանաչապատման և բարեկարգման այլ միջոցներ),

………………………………..

գ. անհրաժեշտության դեպքում` քամու դեմ պաշտպանական գոտու ստեղծման միջոցառումները (ծառատունկ, կանաչ ծածկույթների իրականացում տեղական ավանդական տնկանյութերի տեսակներից` տարբեր բարձրության բույսերի զուգակցմամբ),

………………………………..:»:

|  |
| --- |
| **Հայաստանի Հանրապետության կառավարության աշխատակազմի ղեկավար-նախարար** |